Document ID: 32010R0017

UREDBA KOMISIJE (EU) št. 17/2010
z dne 8. januarja 2010
o spremembi Uredbe (ES) št. 690/2008 v zvezi s priznanjem italijanske pokrajine Benetke kot varovano območje glede Erwinia amylovora (Burr.) Winsl. et al.
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 2(1)(h) Direktive,
ob upoštevanju naslednjega:
(1)
Z Uredbo Komisije (ES) št. 690/2008 z dne 4. julija 2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin (2), so bile nekatere države članice ali nekatera območja v državah članicah priznana kot varovana območja glede nekaterih škodljivih organizmov.
(2)
Z Uredbo (ES) št. 690/2008 so bili do 31. marca 2010 nekateri deli v deželi Benečija v Italiji priznani kot varovana območja glede škodljivega organizma Erwinia amylovora (Burr.) Winsl. et al.
(3)
Po opazovanju prisotnosti navedenega škodljivega organizma v nekaterih delih dežele Benečija, ki ga je opravila Komisija med inšpekcijskim pregledom v Italiji od 31. avgusta do 11. septembra 2009, je Italija 23. oktobra 2009 Komisijo obvestila o rezultatih zadnje raziskave v deželi Benečija glede prisotnosti navedenega škodljivega organizma v septembru in oktobru 2009. Rezultati te zadnje raziskave kažejo, da je v pokrajini Benetke 14 krajev, na katerih se je kljub ukrepom za izkoreninjenje, ki so jih izvajali italijanski organi, škodljiv organizem pojavljal vsaj zadnja tri zaporedna leta. Zato so navedeni ukrepi dokazano neučinkoviti.
(4)
Rezultati zadnje raziskave so bili obravnavani med zasedanjem Stalnega odbora za zdravstveno varstvo rastlin 19.-20. oktobra 2009. Sklenjeno je bilo, da je prisotnost organizma Erwinia amylovora (Burr.) Winsl. et al. treba šteti za dokazano v pokrajini Benetke. Navedena pokrajina se torej ne sme več priznavati kot varovano območje glede navedenega škodljivega organizma.
(5)
Uredbo (ES) št. 690/2008 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO UREDBO:
Člen 1
Druga alinea v drugem stolpcu točke 2 naslova (b) Priloge I k Uredbi (ES) št. 690/2008 se nadomesti z naslednjim:
„-
in do 31. marca 2010 Irska, Italija (Apúlia, Emilia-Romagna (pokrajini Parma in Piacenza), Lombardija (razen pokrajine Mantua), Benečija (razen pokrajin Rovigo in Benetke, občin Castelbaldo, Barbona, Piacenza d’Adige, Vescovana, S. Urbano, Boara Pisani in Masi v pokrajini Padova in območja južno od avtoceste A4 v pokrajini Verona)), Litva, Slovenija (razen gorenjske, koroške, mariborske in notranjske regije), Slovaška (razen občin Blahová, Horné Mýto in Okoč (okrožje Dunajská Streda), Hronovce in Hronské Kľačany (okrožje Levice), Málinec (okrožje Poltár), Hrhov (okrožje Rožňav), Veľké Ripňany (okrožje Topoľčany), Kazimír, Luhyňa, Malý Horeš, Svätuše in Zatín (okrožje Trebišov))“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. januarja 2010

Labels: 20
18
16
6